URBROJ: 2167-18-078/03-2024

U Poreču - Parenzo, 11.10.2024.g.

**GOSPODARSKIM SUBJEKTIMA**

- svima -

**PREDMET:** Pojašnjenje i izmjena poziva za prikupljanje ponuda u postupku jednostavne nabave:

Nabavka opreme za svlačionice dvorane Žatika-garderobni ormari s klupama

 **Upit br. 1**

Dana 10.10.2024. godine Naručitelj je zaprimio upit potencijalnog ponuditelja kako slijedi:

*“Poštovani,*

*Sukladno “Pozivu za dostavu ponuda -Nabavka opreme za svlačionice dvorane Žatika-garderobni ormari s klupama” imamo nekoliko pitanja i nejasnoća, te bi Vas zamolili za dodatna pojašnjenja :*

*1. Jamstvo za uredno ispunjenje ugovor - Naručitelj kao takvo jamstvo traži bankarsku garanciju. Naše je pitanje dali Naručitelj prihvaća i bjanko zadužnicu pa makar i na veći iznos od traženih 10% ugovorene cijene bez pdv-a ? Bankarska garancija izuzetno je skup instrument naplate te se samim time i znatno podiže cijena samog proizvoda pošto se naravno u prodajnu kalkulaciju moraju uračunati svi predviđeni troškovi. Zamolio bih Vas odobrenje našeg prijedloga da se kao Jamstvo za uredno ispunjenje ugovora može predati bjanko zadužnica da svi zainteresirani ponuditelji mogu ponuditi što konkurentniju cijenu ?*

*2. Jamstvo za otklanjanje nedostataka u jamstvenom roku - Naručitelj kao takvo jamstvo traži bankarsku garanciju. Naše je pitanje dali Naručitelj prihvaća i bjanko zadužnicu pa makar i na veći iznos od traženih 10% ugovorene cijene bez pdv-a ? Bankarska garancija izuzetno je skup instrument naplate ( pogotovo na minimlnih 24 mjeseca koja se traže ) te se samim time i znatno podiže cijena samog proizvoda pošto se naravno u prodajnu kalkulaciju moraju uračunati svi predviđeni troškovi. Zamolio bih Vas odobrenje našeg prijedloga da se kao jamstvo za otklanjanje nedostataka u jamstvenom roku može predati bjanko zadužnica da svi zainteresirani ponuditelji mogu ponuditi što konkurentniju cijenu ?*

*Unaprijed zahvaljujemo na odgovoru”*

**Odgovor**

Prihvaća se prijedlog zainteresiranog ponuditelja.

Ponuditelji mogu Naručitelju kao jamstvo za uredno izvršenje ugovora te kao jamstvo za otklanjanje nedostataka dostaviti i bjanko zadužnicu/e koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012 , 82/2017 i 154/2022) u visini od minimalno 10% (deset posto) od ukupne vrijednosti Ugovora bez PDV-a

Nastavno na pojašnjenje, Naručitelj **mijenja točku 20. Poziva za prikupljanje ponuda** **te članak 7. Prijedloga ugovora** na način da ista sada glasi :

IZMJENA 1

**20. JAMSTVA**

 **Jamstvo za ozbiljnost ponude**

Ponuditelj je dužan uplatiti jamčevinu u iznosu od 500,00 eura na transakcijski račun Sportske Zajednice Grada Poreča IBAN: HR8123800061110008506, otvoren kod IKB Umag d.d..

Ponuditelju s kojim bude sklopljen ugovor, jamčevina će se vratiti nakon predaje jamstva za uredno izvršenje ugovora ili uplate pologa dok će se ostalim ponuditeljima uplaćena jamčevina vratiti u roku od 8 (osam) dana od donošenja odluke o izboru najpovoljnijeg ponuditelja.

**POTREBNO DOSTAVITI:** Dokaz o uplati pologa

**Jamstvo za uredno ispunjenje ugovora**

Odabrani ponuditelj se obvezuje u roku od 8 dana od potpisa Ugovora predati naručitelju bankarsku garanciju u visini od 10% (deset posto) ugovorene cijene bez PDV-a za uredno izvršenje Ugovora ili bjanko zadužnicu/e koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012 , 82/2017 i 154/2022) u visini od minimalno 10% (deset posto) od ukupne vrijednosti Ugovora bez PDV-a.

Garancija banke treba biti bezuvjetna, sa naznakom na „prvi poziv“ i „bez prigovora“ sa rokom valjanosti koji mora biti minimalno 30 (trideset) dana dulji od roka za izvršenje posla, a koju naručitelj može naplatiti u slučaju neurednog ispunjenja Ugovora i/ili štete koju trpi i/ili i u drugim slučajevima koji su predviđeni Ugovorom (jamstvo za slučaj povrede određenih ugovornih obveza). Nadalje, neovisno o ugovornoj kazni radi prekoračenja ugovorenog roka, naručitelj zadržava pravo naplate jamstva za uredno ispunjenje ugovora ako:

* se od trenutka primopredaje pa do konačnog obračuna utvrde nedostaci koje ponuditelj ne može ukloniti na način da preda predmet nabave koji je ugovoren,
* ukoliko je produženje roka za primopredaju dulji od 20 dana.

Umjesto bankarske garancije ili bjanko zadužnice, odabrani ponuditelj može uplatiti novčani polog na račun naručitelja.

 **Jamstvo za otklanjanje nedostataka**

Za otklanjanje nedostataka koji bi se eventualno mogli pojaviti u jamstvenom roku, za slučaj da se ne ispuni obveza otklanjanja nedostataka ili se ne naknadi nastala šteta, Isporučitelj će se obvezati da će naručitelju u roku od 8 dana od primopredaje opreme predati jamstvo za otklanjanje nedostataka u jamstvenom roku i naknade nastale štete u obliku neopozive i bezuvjetne bankarske garancije na „prvi poziv“ i „bez prigovora“ u visini od 10% (deset posto) od ukupne vrijednosti Ugovora bez PDV-a ili bjanko zadužnicu/e koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012 , 82/2017 i 154/2022) u visini od minimalno 10% (deset posto) od ukupne vrijednosti Ugovora bez PDV-a.

Rok valjanosti jamstva biti će min. 24 mjeseci*(rok naveden u izjavi ponuditelja)* od dana uspješne primopredaje.

Umjesto bankarske garancije ili bjanko zadužnice, odabrani ponuditelj može uplatiti novčani polog na račun naručitelja.

Predajom ponude ponuditelj se obvezuje ponuditi jamstveni rok za otklanjanje nedostataka u trajanju od min. 24 mjeseca od uspješne primopredaje. Ponuđeni rok ponuditelji upisuju u **Obrazac 4**-Izjava o jamstvenom roku za otklanjanje nedostataka.

**POTREBNO DOSTAVITI:** Izjava o jamstvenom roku za otklanjanje nedostataka **Obrazac 4**

IZMJENA 2

Sukladno iznesenoj izmjeni mijenja se i Članak 7. prijedloga Ugovora tako da isti sada glasi:

**Jamstvo za uredno izvršenje Ugovora**

Članak 7.

Isporučitelj se obvezuje u roku od 8 dana od potpisa ovog Ugovora predati Naručitelju bankarsku garanciju u visini od 10% (deset posto) ugovorene cijene bez PDV-a za uredno izvršenje Ugovora ili bjanko zadužnicu/e koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012 , 82/2017 i 154/2022) u visini od minimalno 10% (deset posto) od ukupne vrijednosti Ugovora bez PDV-a.

Garancija banke treba biti bezuvjetna, sa naznakom na „prvi poziv“ i „bez prigovora“ sa rokom valjanosti koji mora biti minimalno 30 (trideset) dana dulji od roka za izvršenje posla, a koju Naručitelj može naplatiti u slučaju neurednog ispunjenja Ugovora i/ili štete koju trpi i/ili i u drugim slučajevima koji su predviđeni ovim Ugovorom (jamstvo za slučaj povrede određenih ugovornih obveza).

Umjesto bankarske garancije ili bjanko zadužnice, Isporučitelj može uplatiti novčani polog na račun Naručitelja.

Ako Isporučitelj ne dostavi bankarsku garanciju ili bjanko zadužnicu na način i u vrijeme kako je prethodno propisano, Naručitelj može raskinuti ovaj Ugovor i naplatiti jamstvo za ozbiljnost ponude.

U slučaju produljenja roka Isporučitelj je dužan produljiti trajanje bankovnog jamstva za uredno ispunjenje ugovora za slučaj povrede ugovornih obveza na razdoblje produljenog trajanja ugovora plus 30 dana respira te je isto dužan dostaviti Naručitelju najkasnije 5 (pet) dana prije isteka njegovog važenja.

U slučaju da Isporučitelj povrijedi ugovorne obveze, Naručitelj će ga pisanim putem obavijestiti o namjeri naplate bankovnog jamstva za uredno ispunjenje ugovora, te mu odrediti primjeren rok za uredno ispunjenje ugovornih obveza.

Ukoliko niti nakon navedenog primjerenog roka Isporučitelj ne postupi i ne postane uredan u ispunjenju ugovornih obveza, Naručitelj ima pravo naplatiti bankovno jamstvo za uredno ispunjenje Ugovora.

Nadalje, neovisno o ugovornoj kazni radi prekoračenja ugovorenog roka, Naručitelj zadržava pravo naplate jamstva za uredno ispunjenje ugovora ako:

* se od trenutka primopredaje pa do konačnog obračuna utvrde nedostaci koje isporučitelj ne može ukloniti na način da preda predmet nabave koji je ugovoren,
* ukoliko je produženje roka za primopredaju dulji od 20 dana.

**Jamstvo za otklanjanje nedostataka u jamstvenom roku**

Za otklanjanje nedostataka koji bi se eventualno mogli pojaviti u jamstvenom roku, za slučaj da se ne ispuni obveza otklanjanja nedostataka ili se ne naknadi nastala šteta, Isporučitelj će se obvezati da će Naručitelju u roku od 8 dana od primopredaje opreme predati jamstvo za otklanjanje nedostataka u jamstvenom roku i naknade nastale štete u obliku neopozive i bezuvjetne bankarske garancije na „prvi poziv“ i „bez prigovora“ u visini od 10% (deset posto) od ukupne vrijednosti Ugovora bez PDV-a ili bjanko zadužnicu/e koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012 , 82/2017 i 154/2022) u visini od minimalno 10% (deset posto) od ukupne vrijednosti Ugovora bez PDV-a.

 Rok valjanosti jamstva biti će \_\_\_\_\_\_\_\_\_\_\_\_\_\_\_\_\_\_\_\_ min. 24 mjeseci *[rok naveden u izjavi ponuditelja*]od dana uspješne primopredaje.

Ukoliko Isporučitelj ne preda jamstvo za otklanjanje nedostataka, Naručitelj će zadržati iznos u visini 10% vrijednosti opreme bez PDV-a na ime otklanjanja nedostataka u jamstvenom roku i naknade nastale štete.

Neovisno o sredstvu jamstva koje je Naručitelj odredio, Isporučitelj može dati novčani polog u traženom iznosu.

Naručitelj objavljuje izmijenjeni Poziv za prikupljanje ponuda. Upućuju se zainteresirani ponuditelji da preuzmu navedenu izmjenu. Sve izmjene istaknute su plavom bojom, a u preostalom dijelu Poziv za prikupljanje ponuda ostaje isti.